Minister Didiza vertel leuens, sê TLU SA | TLU SA
Didiza het in haar terugvoer oor die toekenning van hulp uit die COVID-19 Landbou Rampfonds, verklaar dat die doelwit van die R1,2 miljard-inspuiting is om die effek van die koronavirus teen te werk en die volhoubare voedselproduksie na die pandemie te verseker. Uit die meer as 55 000 aansoeke om ondersteuning het die departement reeds ongeveer 15 000 aansoeke ter waarde van R500 miljoen aan klein- en bestaansboere goedgekeur.
Volgens StatsSA is die bydrae wat hierdie groep boere tot die nasionale kosmandjie maak maar 1,9% van die totaal.
Die minister moet ook baie duidelik moet uitspel wat die verwagte uitkomste van dié duur stemkoper-projek is.
“Sy maak ‘n groot gewag van die bedrag wat vir die projek beskikbaar is,” sê mnr. Meintjes. “Mens sou verwag dat daar dan ook ekstra kos beskikbaar sal wees as gevolg van die ondersteuningspakket, maar daaroor is die minister stil.”